Erling Moe (politiker)

Erling Moe (født 6. januar 1958 på Kyrksæterøra) er en norsk politiker (V) som fra 26. oktober 2023 ble valgt til varaordfører i Trondheim.

Han har vært leder av Unge Venstre 1983–1985, førstekandidat for Sør-Trøndelag Venstre tre ganger, senest ved valget i 2001, medlem av fylkestinget i Sør-Trøndelag og medlem av Venstres sentralstyre. I september 2017, da Jon Gunnes ble innvalgt på Stortinget, ble Moe kommunalråd og leder i Venstres bystyregruppe i Trondheim. Moe fikk da permisjon fra stillingen som kommunikasjonsdirektør i Domstoladministrasjonen.

Moe er utdannet lektor fra Universitetet i Oslo med hovedfag i historie.

Referanser 

Lokalpolitikere i Trondheim
Venstre-politikere i Sør-Trøndelag
Unge Venstres ledelse
Norske embets- og tjenestemenn
Personer fra Hemne kommune